Právne odvetvie

Právo sa podľa predmetu delí na rôzne právne odvetvia. Presné vymedzenie sa viac či menej líši v rôznych štátoch i rôznych odborných publikáciách a neexistuje žiaden univerzálny systém. Preto sa členenie použité v tejto wikipédii nemusí zhodovať s inými zdrojmi.

 Členenie podľa predmetu úpravy 

 Finančné právo
 Rozpočtové právo
 Daňové a poplatkové právo
 Colné právo
 Bankové a menové právo
 Devízové právo
 Právo finančného trhu
 Medzinárodné právo súkromné
 Občianske právo
 Dedičské právo
 Právo duševného vlastníctva
 Konkurzné právo
 Rodinné právo
 Obchodné právo
 Pracovné právo
 Právo sociálneho zabezpečenia
 Správne právo
 Konfesné právo
 Právo životného prostredia
 Trestné právo
 Ústavné právo či štátne právo
 Európske právo
 Medzinárodné právo verejné
 iné
 Kánonické právo
 Rímske právo

 Ďalšie členenia 

 Subjektívne a objektívne 

 Objektívne právo znamená právo ako také, to znamená právny poriadok či platné právo (napr. občianske právo, trestné právo).
 Subjektívne právo znamená právo, ktoré niekomu patrí, alebo môže patriť (napr. právo na súdnu ochranu, právo na vzdelanie).

 Verejné a súkromné 

 Súkromné právo je časť právneho poriadku tradične zahŕňajúca občianske právo (vrátane procesného), obchodné právo a rodinné právo.
 Verejné právo je časť právneho poriadku zameraná na ochranu verejných vecí, ako sú verejné inštitúcie, verejný poriadok.

 Hmotné a procesné 

 Hmotné právo stanovuje, aké práva a povinnosti komu patria. 
 Procesné právo popisuje procedúry, ktoré sa používajú pre uplatnenie hmotného práva.

 Medzinárodné a vnútroštátne 

 Medzinárodné právo je právne odvetvie upravujúce vzťahy medzi subjektami majúcimi medzinárodnoprávnu subjektivitu a je tvorené pomocou medzinárodných právnych zmlúv.
 Vnútroštátne právo je právo, ktoré je tvorené vnútroštátnymi orgánmi a upravuje právne vzťahy vznikajúce vo vnútri štátu.

 Písané a obyčajové 

 Nepísané právo či obyčajové právo nie je zachytené na pevnom substráte ale existuje a podáva sa iba ústnou tradíciou a v nepriamych zdrojoch (napr. odborná právnická literatúra).
 Písané právo je tvorené právnymi normami zachytenými časovo stálym spôsobom na vhodnom substráte. 

 Pozitívne a prirodzené 

 Pozitívne právo či platné právo je také objektívne právo, ktoré sa dá odvodiť z v danej dobe platného systému právnych noriem. 
 Prirodzené právo je právo, ktoré vyplýva z ľudskej prirodzenosti a zo vzťahov medzi ľuďmi, nezávisle od akéhokoľvek zákonodarstva.